Hermann Struve

Karl Hermann (von) Struve (3. oktoober 1854 – 12. august 1920) oli baltisaksa päritolu Venemaa ja Saksamaa astronoom ja matemaatik.

Ta lõpetas 1877. aastal Tartu ülikooli.

Ta oli kuni 1895. aastani Pulkovo observatooriumi astronoom. Seejärel oli ta aastatel 1895–1904 Königsbergi observatooriumi direktor ja Königsbergi ülikooli astronoomiaprofessor. Alates 1904. aastast oli ta Berliini observatooriumi direktor.

Tunnustus
Kuningliku Astronoomiaseltsi kuldmedal (1903)
valiti Keiserliku Preisi Teaduste Akadeemia liikmeks 
valiti Baieri Teaduste Akadeemia korrespondentliikmeks (1911)

Isiklikku
Tema isa oli astronoom Otto Wilhelm von Struve ja vend oli astronoom Ludwig Struve.

Kategooria:Venemaa astronoomid
Kategooria:Saksamaa astronoomid
Kategooria:Königsbergi ülikooli professorid
Kategooria:Tartu Ülikooli füüsika-matemaatikateaduskonna vilistlased
Kategooria:Sündinud 1854
Kategooria:Surnud 1920